《往银山深道亡寺观暮投宿民居》
宋代·李新

入谷清光寒刮眼，远分苍树绕楼台。
急锵环佩豀流迅，晚下牛羊雪迹开。
山影不随云影转，竹声长作雨声来。
野梅弄色何人爱，空抱幽香没草来。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。